Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 912/11/2202	Galanta, 3.10.2014
EEČ : 2-17-303-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 4.9.2012, spisová značka 3 Pv 912/11/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období odo dňa 12. 10. 2011 do dňa 09. 11. 2011 v obci Veľká Mača v rodinnom dome č. 719, evidovanom u SPP - distribúcia, a. s. XXXXX, XXXXX ako odberné miesto č. XXXXX, neoprávnene odoberal zemný plyn tak, že svojvoľne odstránil plombu a zátku z meradla, ktorá bola osadená za účelom zabránenia odoberania plynu z dôvodu neplnenia si finančných záväzkov, ktorý používal na vykurovanie a varenie, čím za toto obdobie spotreboval 214 m3 zemného plynu a svojím konaním spôsobil SPP - distribúcia, a. s. XXXXX celkovú škodu vo výške 958,66 Eur. 

Uznesením prokurátora Okresnej prokuratúry Galanta zo dňa 4.9.2012, spisová značka 3 Pv 912/11/2202, bola určená obvinenému skúšobná doba v trvaní 24 mesiacov.
Odôvodnenie:
 Uznesením prokurátorky Okresnej prokuratúry Galanta sp. zn. 3 Pv 912/12-8 zo dňa 20. augusta 2012 bolo podľa § 216 ods. 1 Tr. por. podmienečne zastavené trestné stíhanie vedené proti obv. XXXXX, stíhaného za prečin krádeže podľa § 212 odsek 2 písmeno e) Trestného zákona, ktorého sa mal dopustiť na tom skutkovom základe, ako je to uvedené vo výrokovej časti tohto uznesenia. Uznesenie podľa § 216 ods. 1 Tr. por. nadobudlo právoplatnosť dňa 01.09.2012. 

Podľa § 216 ods. 2 Tr. por. bola obvinenému určená skúšobná doba na 24 mesiacov, ktorá mu uplynula dňom 01.09.2014 a zároveň podľa § 216 odsek 2 Trestného poriadku mu bola uložená povinnosť, aby počas skúšobnej doby nahradil poškodenej spoločnosti SPP- distribúcia, a.s. so sídlom Mlynské nivy 44/b, 825 11  XXXXX škodu vo výške 800,- Eur. 
 
Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por. a či uhradil poškodenej spoločnosti spôsobenú škodu.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Z odpisu registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam, z miesta trvalého pobytu, je hodnotený kladne. 
Zo správy poškodeného- SPP- distribúcia, a.s. so sídlom Mlynské nivy 44/b, 825 11 XXXXX zo dňa 18.09.2014  vyplýva, že obvinený škodu vo výške 800,- Eur uhradil v plnom rozsahu.
Zároveň bolo zistené, že hoci obvinený počas plynutia skúšobnej doby dňa 27.05.2013 a dňa 29.07.2013 sa dopustil priestupku podľa § 16 ods. 2 a § 3 ods. 2 písm. b) zákona č. 8/2009 Z. z. o cestnej premávke, za ktoré mu bola uložená sankcia- pokuta vo výške 10,- Eur a vo výške 60,- Eur, ktoré ale neboli takého závažného charakteru a uvedené konania obvineného neznamenali pre spoločnosť  taký stupeň nebezpečenstva, že by bránili vysloveniu jeho osvedčenia sa.

Vzhľadom na vyššie uvedené skutočnosti obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hajnalka Lelkesová
prokurátorka